wannaphong/clean_thaiwikipedia huggingface dataset:
# หีบศพต่อพิเศษ
"หีบศพต่อพิเศษ"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสารนิตยสารสแตรนด์ในสหราชอาณาจักรในเดือนธันวาคม ค.ศ. 1911 เป็นเรื่องสั้นลำดับที่ 6 จากทั้งหมด 8 เรื่องที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด ลาโรง ในปี ค.ศ. 1917

 ประวัติการตีพิมพ์ 
"หีบศพต่อพิเศษ" ตีพิมพ์ครั้งแรกในสหราชอาณาจักรในนิตยสารสแตรนด์ในเดือนธันวาคม ค.ศ. 1911 และตีพิมพ์ครั้งแรกในสหรัฐอเมริกาในนิตยสารสแตรนด์ฉบับสหรัฐอเมริกาในเดือนเดียวกันSmith (2014), p. 178. ในนิตยสารสแตรนด์มีภาพวาดประกอบเนื้อเรื่อง 5 ภาพวาดโดยอเล็ก บอล ในนิตยสารสแตรนด์ฉบับสหรัฐอเมริกามีภาพวาดประกอบเนื้อเรื่อง 5 ภาพวาดวาดโดยเฟรดเดอริก ดอร์ สตีลCawthorne (2011), p. 146. เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด ลาโรง ซึ่งตีพิมพ์ในสหรัฐอเมริกาและสหราชอาณาจักรในเดือนตุลาคม ค.ศ. 1917Cawthorne (2011), p. 151.
# สารสังคหะ
สารสังคหะ เป็นคัมภีร์ทางพุทธศาสนาประพันธ์โดยท่านสิทธัตถะ (Siddhattha) ศิษย์คนหนึ่งของท่านพุทธัปปิยะ (Buddhappiya) ประมุขสงฆ์แห่งทักขิณาราม (DakkhiÑaràm) ในเมืองโปโลนนรุวะ ประเทศศรีลังกา ในช่วงสมัยของโปโลนนรุวะ ราวต้นพุทธศตวรรษที่ 19 

คัมภีร์แต่งเป็นร้อยแก้วสลับร้อยกรอง (คาถา) มีเนื้อหาหลักคําสอนของพระพุทธศาสนาสําหรับพระภิกษุใหม่ และชาวบ้านที่เริ่มศึกษาพระพุทธศาสนา มีเนื้อหาครอบคลุม พระไตรปิฎก อรรถกถา ฎีกา และคันถันตระ โดยบาลีเพียงเล็กน้อย แต่ครอบคลุมสารธรรมที่เป็นโลกิยะและโลกุตตระ ต่อมาท่านราหุล นักปราชญ์พระพุทธศาสนาเถรวาท ได้เรียบเรียงคัมภีร์ปัญจกปทีปโดยใช้คัมภีร์สารสังคหะเป็นเกณฑ์การเขียน ซึ่งวิธีนี้ใช้ในกลุ่มประเทศที่นับถือพระพุทธศาสนานิกายเถรวาท เช่น ศรีลังกา กัมพูชา และประเทศไทย พบคัมภีร์ใบลานเก็บไว้ ณ วัดเบญจมบพิตร พบคัมภีร์เรื่อง สารสังคหะ สร้างสมัยพระเจ้ากรุงธนบุรี เมื่อ พ.ศ. 2320

คัมภีร์นี้เป็นที่สนใจครั้งแรกโดยนักวิชาการชาวยุโรป ส่วนหนึ่งของบทแรกค้นพบเมื่อ ค.ศ. 1845 ที่ Spiegel’s Anecdota Palica Leipzig ตามด้วย
Westergaard: Codices Orientales Bibliothecae Regiae Hauniensis Pars Prior. Havniae ค.ศ. 1846
# วงแดง
"วงแดง"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสารนิตยสารสแตรนด์ในสหราชอาณาจักรในเดือนมีนาคมหรือเมษายน ค.ศ. 1911 เป็นเรื่องสั้นลำดับที่ 3 จากทั้งหมด 8 เรื่องที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด ลาโรง ในปี ค.ศ. 1917

 ประวัติการตีพิมพ์ 
"วงแดง" ตีพิมพ์ครั้งแรกในสหราชอาณาจักรในนิตยสารสแตรนด์ในเดือนมีนาคมหรือเมษายน ค.ศ. 1911 และตีพิมพ์ครั้งแรกในสหรัฐอเมริกาในนิตยสารสแตรนด์ฉบับสหรัฐอเมริกาในเดือนเมษายนหรือพฤษภาคม ค.ศ. 1911Smith (2014), p. 177. ในนิตยสารสแตรนด์มีภาพวาดประกอบเนื้อเรื่อง 3 ภาพวาดโดยเอช. เอ็ม. บร็อก และอีก 1 ภาพวาดโดยโจเซฟ ซิมพ์สัน ภาพวาดชุดเดียวกันตีพิมพ์ในนิตยสารสแตรนด์ฉบับสหรัฐอเมริกาCawthorne (2011), p. 141. เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด ลาโรง ซึ่งตีพิมพ์ในสหรัฐอเมริกาและสหราชอาณาจักรในเดือนตุลาคม ค.ศ. 1917Cawthorne (2011), p. 151.
# ซ้อนกล
"ซ้อนกล"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสารคอลเลียร์ในสหรัฐอเมริกาในวันที่ 22 พฤศจิกายน ค.ศ. 1913 และตีพิมพ์ในนิตยสารนิตยสารสแตรนด์ในสหราชอาณาจักรในเดือนธันวาคม ค.ศ. 1913 เป็นเรื่องสั้นลำดับที่ 5 จากทั้งหมด 8 เรื่องที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด ลาโรง ในปี ค.ศ. 1917

 ประวัติการตีพิมพ์ 
"ซ้อนกล" ตีพิมพ์ครั้งแรกในสหรัฐอเมริกาในนิตยสารคอลเลียร์ในวันที่ 22 พฤศจิกายน ค.ศ. 1913 และตีพิมพ์ครั้งแรกในสหราชอาณาจักรในนิตยสารสแตรนด์ในเดือนธันวาคม ค.ศ. 1913Smith (2014), p. 179. ในนิตยสารคอลเลียร์มีภาพวาดประกอบเนื้อเรื่อง 3 ภาพวาดวาดโดยเฟรดเดอริก ดอร์ สตีล ในนิตยสารสแตรนด์มีภาพวาดประกอบเนื้อเรื่อง 4 ภาพวาดโดยวอลเตอร์ พาเก็ต (น้องชายของซิดนีย์ พาเก็ต)Cawthorne (2011), p. 145. เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด ลาโรง ซึ่งตีพิมพ์ในสหรัฐอเมริกาและสหราชอาณาจักรในเดือนตุลาคม ค.ศ. 1917Cawthorne (2011), p. 151.
# แผนผังเรือดำน้ำ
"แผนผังเรือดำน้ำ"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสารนิตยสารสแตรนด์ในสหราชอาณาจักรในเดือนธันวาคม ค.ศ. 1908 และตีพิมพ์ในนิตยสารคอลเลียร์ในสหรัฐอเมริกาในเดือนเดียวกัน เป็นเรื่องสั้นลำดับที่ 4 จากทั้งหมด 8 เรื่องที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด ลาโรง ในปี ค.ศ. 1917 เรื่องสั้นเรื่องนี้เป็นการปรากฏตัวหลักของไมครอฟต์ โฮมส์เป็นครั้งที่ 2 และครั้งสุดท้าย

ดอยล์จัดอันดับให้ "แผนผังเรือดำน้ำ" เป็นอันดับที่ 14 ในรายการเรื่องสั้นเชอร์ล็อก โฮมส์ 19 เรื่องที่ชื่นชอบTrivia on Sir Arthur Conan Doyle's Favorite Sherlock Holmes Stories | Trivia Library 

 ประวัติการตีพิมพ์ 
"แผนผังเรือดำน้ำ" ตีพิมพ์ครั้งแรกในสหราชอาณาจักรในนิตยสารสแตรนด์ในเดือนธันวาคม ค.ศ. 1908Smith (2014), p. 166. และตีพิมพ์ครั้งแรกในสหรัฐอเมริกาในนิตยสารคอลเลียร์ในวันที่ 12 ธันวาคม ค.ศ. 1908 ในนิตยสารสแตรนด์มีภาพวาดประกอบเนื้อเรื่อง 6 ภาพวาดโดยอาเทอร์ ทวิดเดิล ในคอลเลียร์มีภาพวาดประกอบเนื้อเรื่อง 5 ภาพวาดวาดโดยเฟรดเดอริก ดอร์ สตีลCawthorne (2011), p. 143.  เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด ลาโรง ซึ่งตีพิมพ์ในสหรัฐอเมริกาและสหราชอาณาจักรในเดือนตุลาคม ค.ศ. 1917Cawthorne (2011), p. 151.
# อุโปะโปย
อุโปะโปย 
 หรือ พิพิธภัณฑ์ไอนุแห่งชาติ  ตั้งอยู่ที่เมืองชิราโออิ กิ่งจังหวัดอิบุริ จังหวัดฮกไกโดของญี่ปุ่น เป็นกลุ่มสถานที่ซึ่งถูกสร้างเพื่อทำหน้าที่เป็นศูนย์กลางระดับชาติสำหรับการฟื้นฟู สร้างสรรค์ และพัฒนาวัฒนธรรมไอนุของชาวไอนุ

คำว่า "อุโปะโปย" เป็นภาษาไอนุ หมายถึง "การร้องเพลง (ร่วมกันหลายคน)"
# ตูร์ดา
ตูร์ดา (, ; , ;) เป็นเทศบาลในเทศมณฑลกลุฌ ทรานซิลเวเนีย ประเทศโรมาเนีย ตั้งอยู่ทางตะวันออกเฉียงใต้ของเทศมณฑล ห่างจากกลุฌ-นาปอกาไป 34.2 กิโลเมตร (21.3 ไมล์) 

มีประวัติศาสตร์การตั้งรกรากของมนุษย์ในแถบนี้มาตั้งแต่ยุคหินเก่าตอนกลาง ราว 60,000 ปีมาแล้ว "Comuna primitivă" at the Turda City Hall site; accessed March 21, 2013 ชาวดากิอามาตั้งเมืองขึ้นที่นี่ ปรากฏในอักขรานุกรม Geography ของทอเลมีในชื่อว่า Patreuissa เป็นไปได้ว่าเป็นรูปกร่อนของ Patavissa หรือ Potaissa โดยชื่อหลังปรากฏใช้บ่อยกว่า ชาวโรมันใช้ชื่อเมืองตามเดิมคือ Potaissa ในระหว่างปี 101 ถึง 106 ในสมัยของจักรพรรดิตรายานุส "Epoca dacică" at the Turda City Hall site; accessed March 21, 2013
# ซาลีนาตูร์ดา
ซาลีนาตูร์ดา หรือ เหมืองเกลือตูร์ดา  เป็นเหมืองเกลือในบริเวณดูร์เกิว-วาเลอาเซอราเตอ  ในตูร์ดา เมืองใหญ่สุดอันดับสองของเทศมณฑลกลุฌในทรานซิลเวเนีย ประเทศโรมาเนีย เปิดให้นักท่องเที่ยวเข้าชมในปี 1992 และมียอดผู้เข้าชมอยู่ที่ 618,000 คนในปี 2017 ทั้งชาวโรมาเนียและชาวต่างชาติ ซาลีนาตูร์ดาได้รับการจัดอันดับในปี 2013 โดย บิสเนสอินไซเดอร์ ให้เป็นหนึ่งใน "25 สถานที่ลับอันล้ำค่าทั่วโลกที่คุ้มค่าการเดินทางไปแม้ทุลักทุเล"

มีการขุดเอาเกลือในบริเวณนี้ครั้งแรกมาตั้งแต่สมัยโบราณ เหมืองเกลือที่นี่ผลิตเกลือแกงอย่างต่อเนื่องมาตั้งแต่สมัยกลาง และปรากฏการกล่าวถึงเหมืองเกลือที่นี่เป็นครั้งแรกในปี 1075Turda - 1000 de ani de bunăstare provenită din exploatarea sării ในศตวรรษที่ 17 เริ่มมีโรงงานสำหรับขุดเอาเกลือที่นี่ โดยโถงที่ใช้ขุดเอาเกลือเป็นที่รู้จักในชื่อห้องเตเรซียา  ไม่นานหลังจากนั้น เหมืองนักบุญอันตอน  ก็เปิดตัวขึ้นในแถบนี้ มีการขุดเอาเกลือจนถึงครึ่งแรกของศตวรรษที่ 20

หลังการขุดเอาเกลือสิ้นสุดลง นับตั้งแต่ปี 1992 เหมืองเกลือตูร์ดาเป็นศูนย์กลางการรักษาด้วยเกลือSalina Turda are efect terapeutic! Specialistii au demonstrat acest lucru pe soricei imbolnaviti intentionat ในปี 2008 มีโครงการปรับปรุงเหมืองเกลือครั้งใหญ่ให้เป็นสมัยใหม่ ภายใต้โครงการ PHARE 2005 ESC มูลค่าหกล้านยูโรNou record de turişti la Salina Turda, anul trecut: Numărul s-a apropiat de populaţia Clujului มีการปรับปรุงเหมืองเกลือตูร์ดาใหม่ครั้งใหญ่เพื่อเปิดเป็นสถานที่ท่องเที่ยวในปี 2010 ด้วยเงินลงทุนมูลค่า 5,888,000 ยูโร เหมืองเกลือที่ปรับปรุงใหม่นี้แปรสภาพเป็นสวนสนุกและสถานที่ท่องเที่ยวใต้ดิน เปิดให้บริการอย่างเป็นทางการในเดือนมกราคม 2010
# มหาวิทยาลัยบาเบช-โบยอยี
มหาวิทยาลัยบาเบช-โบยอยี (, ; , ; อักษรย่อ:) เป็นมหาวิทยาลัยวิจัยของรัฐ ตั้งอยู่ในกลุฌ-นาปอกา ประเทศโรมาเนีย ก่อตั้งขึ้นในปี 1959 จากการรวมกันของมหาวิทยาลัยโบยอยี (ก่อตั้งปี 1945) กับมหาวิทยาลัยวิกตอร์ บาเบช (ก่อตั้งปี 1919) โดยประวัติศาสตร์ของมหาวิทยาลัยสามารถย้อนกลับไปได้ถึงสถาบันโกโลฌวาร์คณะเยสุอิตซึ่งตั้งขึ้นในปี 1581"Traditie si Excelenta-Scolile academice/de stiinta la Universitatea Babes-Bolyai din Cluj-Napoca (1581-1872-1919-prezent)" มหาวิทยาลัยนี้ครองอันดับที่ 1 ในการจัดอันดับเมตาของประเทศซึ่งริเริ่มโดยกระทรวงการศึกษาและการวิจัยโรมาเนียในปี 2016"Raport asupra Exercițiului Național de Metaranking Universitar-2016""Metarankingul Universitar-2019 Clasamentul Universităților din România"

มหาวิทยาลัยนี้เป็นมหาวิทยาลัยที่มีขนาดใหญ่ที่สุดในโรมาเนียด้วยจำนวนนักศึกษาราว 50,000 คน"Raportul rectorului privind starea Universității Babeș-Bolyai din Cluj-Napoca (UBB) pe anul 2021" เปิดสอนเป็นภาษาโรมาเนีย ฮังการี เยอรมัน อังกฤษ และฝรั่งเศส รวมถึงบางวิชาในระดับปริญญาเอกที่สอนเป็นภาษาสเปน อิตาลี และญี่ปุ่น ชื่อของมหาวิทยาลัยประกอบด้วยชื่อของนักวิทยาศาสตร์ชาวทรานซิลเวเนียที่โดดเด่นสองคน คือ วิกตอร์ บาเบช นักวิทยาแบคทีเรียชาวโรมาเนีย และยาโนช โบยอยี นักคณิตศาสตร์ชาวฮังการี มหาวิทยาลัยนี้เป็นหนึ่งในห้าของ Universitaria Consortium (มหาวิทยาลัยชั้นนำของโรมาเนีย ซึ่งอีกสี่แห่งได้แก่ มหาวิทยาลัยอาเลกซันดรู ยออัน กูซา, มหาวิทยาลัยบูคาเรสต์, สถาบันเศรษฐศึกษาบูคาเรสต์ และมหาวิทยาลัยตะวันตกตีมีชออารา)Consorțiul Universitaria – viitorul învățământului superior românesc de calitate
# จักรยานชิงแชมป์โลก 2023
จักรยานชิงแชมป์โลก 2023  เป็นการแข่งขันจักรยานชิงแชมป์โลกครั้งแรก จัดโดยสหภาพจักรยานระหว่างประเทศ (ยูซีไอ) ซึ่งจัดขึ้นระหว่างวันที่ 3 ถึง 13 สิงหาคม ค.ศ. 2023 ในกลาสโกว์

การแข่งขันจักรยานชิงแชมป์โลกซึ่งจะจัดขึ้นทุกสี่ปีในปีก่อนหน้าการแข่งขันโอลิมปิกฤดูร้อน เป็นการรวบรวมเอาการแข่งขันชิงแชมป์โลกประเภทต่างๆ ของกีฬาจักรยานเข้าไว้ด้วยกันเป็นการแข่งขันเดียว รวมถึง จักรยานถนนชิงแชมป์โลก จักรยานเสือภูเขาชิงแชมป์โลก และจักรยานลู่ชิงแชมป์โลก

การแข่งขันนี้มีงบประมาณอยู่ที่ 45–50 ล้านปอนด์ โดยได้รับการสนับสนุนจากหน่วยงานท้องถิ่นและระดับชาติหลายแห่ง รวมถึงรัฐบาลสกอตและกีฬาสหราชอาณาจักร สภานครกลาสโกว์มอบเงิน 15 ล้านปอนด์สำหรับการแข่งขันชิงแชมป์ หลังจากคาดการณ์ว่าเศรษฐกิจจะเพิ่มขึ้น 67 ล้านปอนด์

 สถานที่จัดการแข่งขัน 
ด้านล่างนี้เป็นรายชื่อสถานที่จัดการแข่งขันสำหรับแต่ละการแข่งขันย่อยของจักรยานชิงแชมป์โลก:

 รายการ สถานที่ จักรยานถนนชิงแชมป์โลก เอดินบะระ (จักรยานทางไกล; จุดเริ่มต้น)ทะเลสาบโลมอนด์ (จักรยานทางไกล; จุดเริ่มต้น)จัตุรัสจอร์จ (จักรยานทางไกล; จุดสิ้นสุด)สเตอร์ลิงไชร์ (ไทม์ไทรอัล) จักรยานคนพิการประเภทถนนชิงแชมป์โลก (2023) ดัมฟรีส์ และกัลโลเวย์ จักรยานลู่ชิงแชมป์โลก  เซอร์ คริส ฮอย เวโลโดรม จักรยานคนพิการประเภทลู่ชิงแชมป์โลก จักรยานเสือภูเขามาราธอนชิงแชมป์โลก ป่าเกลนเทรสส์ จักรยานเสือภูเขาชิงแชมป์โลก ครอส-คันทรี ดาวน์ฮิลล์ เทือกเขาเนวิส จักรยานไทรอัลชิงแชมป์โลก กลาสโกว์กรีน บีเอ็มเอ็กซฟรีสไตล์พาร์กชิงแชมป์โลก บีเอ็มเอ็กซฟรีสไตล์แฟลตแลนด์ชิงแชมป์โลก จักรยานบีเอ็มเอ็กซ์ชิงแชมป์โลก ศูนย์บีเอ็มเอ็กซ์กลาสโกว์ จักรยานในร่มชิงแชมป์โลก สนามกีฬาเครือจักรภพ แกรนฟอนโดชิงแชมป์โลก เพิร์ทและคินรอสส์ (จักรยานทางไกล)ดันดี และแองกัส (ไทม์ไทรอัล)

หมายเหตุ

 ตารางการแข่งขัน 
การแข่งขันแบ่งออกเป็น 115 รายการสำหรับกลุ่มร่างกายปกติ และ 101 รายการสำหรับกลุ่มคนพิการ ต่อไปนี้เป็นตารางการแข่งขันฉบับเต็ม

+สัญลักษณ์   การแข่งขันทั่วไป     จำนวนเหรียญทอง
+กำหนดการฉบับเต็มกีฬาวันที่ (สิงหาคม)พ.2พฤ.3ศ.4ส.5อา.6จ.7อ.8พ.9พฤ.10ศ.11ส.12อา.13รวม20px บีเอ็มเอ็กซฟรีสไตล์แฟลตแลนด์2220px บีเอ็มเอ็กซฟรีสไตล์พาร์ก2220px จักรยานบีเอ็มเอ็กซ์6620px จักรยานในร่ม124720px จักรยานลู่33243342220px จักรยานถนน211132121320px แกรนฟอนโด20204020px จักรยานคนพิการประเภทลู่87581284820px จักรยานคนพิการประเภทถนน1412141215320px ไทรอัล15620px จักรยานเสือภูเขาครอส-คันทรี34221120px จักรยานเสือภูเขาดาวน์ฮิลล์22420px จักรยานเสือภูเขามาราธอน2220px เสื้อสีรุ้ง1132111537122321192213216

 ตารางเหรียญรางวัล 
ภาพรวม

จักรยาน

จักรยานคนพิการ
# โบสถ์เดนซุช
โบสถ์เดนซุช  หรือ โบสถ์นักบุญนิโคลัส  เป็นโบสถ์หินนิกายออร์ทอดอกซ์ในหมู่บ้านเดนซุช เทศมณฑลฮูเนดออารา เป็นโบสถ์หินออร์ทอดอกซ์ที่เก่าแก่ที่สุดในโรมาเนีย ในสมัยศตวรรษที่ 15 โบสถ์นี้เป็นส่วนหนึ่งของพระราชฐานของตระกูลกเนซในพื้นที่

จากการขุดค้นทางโบราณคดีบริเวณนอกโบสถ์ นักโบราณคดีมีความเห็นตรงกันว่าตัวโบสถ์ไม่ได้รบกวนหลุมศพโดยรอบ และเนื่องจากเหรียญที่เก่าแก่ที่สุดที่ค้นพบมาจากสมัยของจักรพรรดิซีกิสมุนท์แห่งลักเซมเบิร์ก (ศตวรรษที่ 14–15) จึงสรุปได้ว่าโบสถ์หลังปัจจุบันนี้สร้างขึ้นก่อนหน้านั้นไม่นาน  ภายในโบสถ์มีจิตรกรรมฝาผนังที่สร้างขึ้นในศตวรรษที่ 15 แสดงภาพเขียนของพระเยซูสวมเครื่องแต่งกายแบบพื้นถิ่นโรมาเนีย วาดขึ้นโดยศิลปินชเตฟัน  ในศตวรรษที่ 18 มีการเพิ่มเติมจิตรกรรมอีก โดยซีมียอน เด ปีเตชต์  และคณะ ภาพเขียนเหล่านี้ถูกทาสีขาวทับเมื่อนิกายคัลวินเข้าใช้งานโบสถ์ในเวลาต่อมา

มีการบูรณะโบสถ์อยู่หลายครั้งในศตวรรษที่ 14 เป็นต้นมา ในปลายศตวรรษที่ 19 โบสถ์เกือบถูกทำลายทิ้ง ไม่นานก่อนที่จะได้รับสถานะคุ้มครองเป็นอนุสรณ์ทางประวัติศาสตร์โดยรัฐ หลังคาเดิมซึ่งสร้างมาจากกระเบื้องหิน ถล่มลงในช่วงนี้ และมีการสร้างหลังคามุงขึ้นมาปิดแทน
# ปิออตร์ คุซเนตซอฟ
ปิออตร์ คุซเนตซอฟ (เกิด ค.ศ. 1964) เป็นผู้นำและผู้ก่อตั้งทรูรัชเชียนออร์ทอดอกซ์เชิร์ช (True Russian Orthodox Church) กลุ่มศาสนาในรัสเซีย คุซเนตซอฟไม่ให้ผู้ติดตามดูโทรทัศน์ ฟังวิทยุ หรือจัดการกับเงิน Doomsday cult threatens suicide, CNN, November 16, 2007 กลุ่มนี้ได้รับการกล่าวถึงเป็น "ลัทธิวันสิ้นโลก"

คุซเนตซอฟเป็นสถาปนิกจากเบลารุสที่หย่าร้าง ซึ่งเดินทางร่อนเร่ทั่วรัสเซียเพื่อเผยแพร่ข่าวเกี่ยวกับวันโลกาวินาศที่จะมาถึง ก่อนตั้งถิ่นฐานในหมู่บ้านนิโคสโกเย เขาตรวจพบเป็นโรคจิตเภท และเดอะการ์เดียนรายงานว่าเขานอนในโลงศพRussian doomsday sect threatens mass suicide, The Guardian, November 15, 2007

ในวันที่ 3 เมษายน ค.ศ. 2008 คุซเนตซอฟพยายามฆ่าตัวตายตอนที่ถูกนำตัวไปที่โรงพยาบาล ซึ่ง "เจ้าหน้าที่รายงานว่าเขาอาจพยายามฆ่าตัวตายหลังพบว่าคำทำนายของเขาไม่ถูกต้อง"
# การติดตาย
right|thumb| สี่กระบวนการ (เส้นสีน้ำเงิน) แข่งขันกันเพื่อทรัพยากรเดียว (วงกลมสีเทา) ตามนโยบายขวาก่อนซ้าย การหยุดชะงักเกิดขึ้นเมื่อกระบวนการทั้งหมดล็อกทรัพยากรพร้อมกัน (เส้นสีดำ) การหยุดชะงักสามารถแก้ไขได้โดยการทำลายสมมาตร
การติดตาย   คือสถานการณ์ใดๆ ที่สมาชิกทั้งหมดของกลุ่มกลุ่มหนึ่ง ไม่สามารถทำงานต่อได้ เนื่องจากสมาชิกแต่ละตัวรอให้สมาชิกตัวอื่น รวมทั้งตัวมันเองดำเนินการ เช่น การส่งข้อความ หรือโดยทั่วไปแล้ว ปล่อย การล็อก การติดตายเป็นปัญหาทั่วไปในระบบหลายโปรเซสเซอร์ การประมวลผลแบบขนาน และ ระบบแบบกระจาย เนื่องจากในบริบทเหล่านี้ ระบบมักจะใช้การล็อกซอฟต์แวร์หรือฮาร์ดแวร์เพื่อชี้ขาดทรัพยากรที่ใช้ร่วมกัน และใช้ กระบวนการซิงโครไนซ์
# ปราสาทกอร์วีนุส
ปราสาทกอร์วีนุส , ปราสาทฮูญอดี  หรือ ปราสาทฮูเนดออารา  เป็นปราสาทสถาปัตยกรรมกอธิก-เรอแนซ็องส์ในเมืองฮูเนดออารา ประเทศโรมาเนีย เป็นหนึ่งในปราสาทที่มีขนาดใหญ่ที่สุดในยุโรป และเป็นหนึ่งในเจ็ดสิ่งมหัศจรรย์ของโรมาเนีย

ปราสาทกอร์วีนุสเริ่มต้นก่อสร้างในปี 1446 ตามดำริของยาโนช ฮูญอดี  วอยวอดแห่งทรานซิลเวเนียผู้ต้องการจะแปรสภาพหอกลางหลังเดิมที่สร้างขึ้นโดยพระเจ้ากาโรยที่ 1 แห่งฮังการี เดิมทีพระเจ้าซีกิสมุนท์แห่งลักเซมเบิร์ก กษัตริย์แห่งฮังการีและโครเอเชีย ได้พระราชทานปราสาทหลังนี้ให้แก่บิดาของฮูญอดี ซึ่งคือ วอยกู (Voicu หรือ Vajk) ในปี 1409Peter F. Sugar, Péter Hanák, Tibor Frank: A History of Hungary, Indiana University Press, 1994 

ปราสาทหลังปัจจุบันสร้างขึ้นภายใต้โครงการฟื้นฟูอย่างตระการตาหลังปราสาทถูกไฟไหม้ครั้งใหญ่และถูกทิ้งร้างมานานหลายทศวรรษ มีการชี้ให้เห็นว่าสถาปนิกยุคใหม่ได้ออกแบบแผนของปราสาทไปตามการตีความตามแรงปรารถนาของตนว่าปราสาทกอธิกที่ยิ่งใหญ่ควรจะมีหน้าตาเช่นไรQuoted from: Bronwen Riley, Dan Dinescu. Transylvania. . Page 81. ปัจจุบัน ปราสาทกอร์วีนุสเป็นสถานที่ท่องเที่ยวหนึ่งของโรมาเนีย ในปี 2021 มีนักท่องเที่ยวมาเยี่ยมชมราว 276,000 คน
# ด็อยท์เชอกรัมโมโฟน
ด็อยท์เชอกรัมโมโฟน (Deutsche Grammophon) เป็นค่ายเพลงและบริษัทอัดเสียงเพลงคลาสสิกของประเทศเยอรมนี มีที่ตั้งอยู่ในเขตฟรีดริชส์ไฮน์-คร็อยทซ์แบร์ค กรุงเบอร์ลิน ด็อยท์เชอกรัมโมโฟนก่อตั้งเมื่อปี 1898 ซึ่งถือเป็นบริษัทผู้อัดเสียงเพลงคลาสสิกที่เก่าแก่ที่สุดของโลกที่ยังดำเนินกิจการอยู่ ด็อยท์เชอกรัมโมโฟนเป็นส่วนหนึ่งของยูนิเวอร์แซลมิวสิกกรุป ตั้งแต่การควบรวมกิจการในปี 1999 

การได้บันทึกเสียงให้ค่ายเพลงนี้ถือเป็นสัญลักษณ์แห่งความสำเร็จอย่างหนึ่งของนักดนตรีคลาสสิกอาชีพทั่วโลก
# Dypsidinae
Dypsidinae เป็นเผ่าย่อยของพืชในวงศ์ Arecaceae แบ่งออกเป้นสกุล ดังนี้:
Dypsis
Lemurophoenix
Marojejya
Masoala
# GT แกร่งทะลุไมล์
GT แกร่งทะลุไมล์  เป็นภาพยนตร์อเมริกันแนวดราม่ากีฬาชีวประวัติที่ออกฉายในปี ค.ศ. 2023 กำกับโดยนีลล์ บลอมแคมป์จากบทภาพยนตร์โดยเจสัน ฮอลล์และแซค เบย์ลิน ผลิตโดยโคลัมเบียพิคเจอร์ส, เพลย์สเตชันโปรดักชันส์ และ 2.0 เอ็นเตอร์เทนเมนต์ โดยมีโครงเรื่องจากชุดวิดีโอเกมจำลองการแข่งรถในชื่อเดียวกันที่พัฒนาโดยโพลีโฟนี ดิจิทัล ภาพยนตร์สร้างจากเรื่องจริงของแจนน์ มาร์เดนโบโร วัยรุ่นผู้เล่นเกม กรันตูริสโม ที่ผันตัวมาเป็นนักแข่งรถมืออาชีพ ภาพยนตร์นำแสดงโดยอาร์ชี มาเดคเว ในบทมาร์เดนโบโร ร่วมกับเดวิด ฮาร์เบอร์ ออร์แลนโด บลูม, ดาร์เรน บาร์เน็ต, เอมเมเลีย ฮาร์ตฟอร์ด, เจรี เอสเทลล์ ฮัลลิเวลล์, จีมง อูนซู และ โยชา สตราดอฟสกี

การพัฒนาภาพยนตร์ที่มีโครงเรื่องจาก กรันตูริสโม ได้รับการเปิดเผยในเดือนกรกฎาคม ค.ศ. 2013 โดยมีไมเคิล เดลูก้า และ ดานา บรูเน็ตติ อำนวยการสร้างและเขียนบทโดยอเล็กซ์ ซี โจเซฟ โคซินสกีถูกกำหนดให้กำกับภาพยนตร์เรื่องนี้ในเดือนมิถุนายน ค.ศ. 2015 จากบทภาพยนตร์ใหม่โดยจอนและอีริช โฮเบอร์ อย่างไรก็ตาม ภาพยนตร์เวอร์ชันของโคซินสกีไม่ได้รับการสานต่อในเดือนกุมภาพันธ์ ค.ศ. 2018 ในเดือนพฤษภาคม ค.ศ. 2022 มีการประกาศว่าภาพยนตร์เรื่องนี้อยู่ระหว่างการสร้างอีกครั้ง โดยมีบลอมแคมป์มากำกับในเดือนมิถุนายน นักแสดงหลักได้รับการประกาศในเดือนกันยายน ค.ศ. 2022 ในขณะที่นักแสดงเพิ่มเติมอื่น ๆ เซ็นสัญญาในเดือนพฤศจิกายน การถ่ายทำเริ่มขึ้นในฮังการีในเดือนเดียวกันและเสร็จสิ้นในเดือนธันวาคม ในขั้นตอนหลังการถ่ายทำ ดนตรีประกอบโดยสตีเฟน บาร์ตัน ประพันธ์โดยลอร์น บัลฟ์และแอนดรูว์ คอว์ซินสกี

GT แกร่งทะลุไมล์ ฉายรอบปฐมทัศน์ที่เซอร์กิตเดอสปา-ฟรองโกชองส์ในเบลเยียมเมื่อวันที่ 30 กรกฎาคม ค.ศ. 2023 และเข้าฉายในสหรัฐในวันที่ 25 สิงหาคม ค.ศ. 2023 โดยโซนี่พิคเจอร์สรีลีสซิ่ง ภาพยนตร์ทำรายได้ไปทั่วโลก 122 ล้านดอลลาร์เทียบกับงบสร้างประมาณ 60 ล้านดอลลาร์ และได้รับกระแสวิจารณ์ผสมจากนักวิจารณ์ ซึ่งชื่นชมการแสดงของนักแสดงและซีเควนซ์แอ็คชั่น ภาพยนตร์ก่อให้ข้อโต้เถียงจากการใช้เหตุการณ์อุบัติเหตุของมาร์เดนโบโรใน ค.ศ. 2015 ที่สนามเนือร์บวร์คริงนอร์ทชไลเฟอเป็นองค์ประกอบในการเล่าเรื่อง
# เนินเขา
เนินเขา  เป็นภูมิประเทศที่อยู่เหนือจากภูมิประเทศโดยรอบ มักมียอดเขาที่เห็นได้อย่างเด่นชัด ซึ่งอยู่เหนือระดับความสูงอื่น ๆ เมื่อเทียบกับผืนแผ่นดินสัมพัทธ์ แต่เนินเขานั้นไม่สูงเท่ากว่าภูเขา 

 ความสำคัญทางประวัติศาสตร์ 
การตั้งถิ่นฐานหลายแห่งแต่เดิมนั้นจะสร้างบนเนินเขาเพื่อหลีกเลี่ยงน้ำท่วม (โดยเฉพาะอย่างยิ่งหากอยู่ใกล้แหล่งน้ำขนาดใหญ่) เพื่อเป็นการป้องกัน (เนื่องจากมองเห็นพื้นที่โดยรอบได้ชัดเจน และให้ผู้โจมตีลำบากในการต้องต่อสู้บนเนิน) หรือ เพื่อหลีกเลี่ยงพื้นที่ป่าทึบ ตัวอย่างเช่น โรมโบราณซึ่งสร้างขึ้นบนเนินเขาเจ็ดลูก ช่วยปกป้องกรุงโรมจากการรุกราน
# Marojejya
Marojejya เป็นสกุลของพืชดอกในวงศ์ Arecaceae ประกอบด้วยพืช 2 ชนิดที่เป็นพืชเฉพาะถิ่นในมาดากัสการ์:Kew World Checklist of Selected Plant FamiliesGovaerts, R. & Dransfield, J. (2005). World Checklist of Palms: 1-223. The Board of Trustees of the Royal Botanic Gardens, Kew.Humbert, Jean-Henri. 1955.  Mémoires de l'Institut Scientifique de Madagascar, Série B, Biologie Végétale 6: 92

 Marojejya darianii J.Dransf. & N.W.Uhl
 Marojejya insignis Humbert
# ซีนายา
ซีนายา (,) เป็นเมืองและสถานตากอากาศภูเขาในเทศมณฑลปราฮอวา ประเทศโรมาเนีย ตั้งอยู่ในภูมิภาคทางประวัติศาสตร์มูเตนียา ชื่อของเมืองตั้งตามอารามซีนายาซึ่งสร้างขึ้นในปี 1695 ชื่อของอารามซีนายามาจากชื่อของเขาซีไนในพระคัมภีร์ไบเบิล พระเจ้าการอลที่ 1 แห่งโรมาเนียได้ทรงสร้างตำหนักฤดูร้อนที่ซีนายาในปลายศตวรรษที่ 19 ซึ่งก็คือปราสาทเปเลช

ซีนายาตั้งอยู่ห่างจากปลอเยชต์  และห่างจากบราชอฟ  ในพื้นที่เขาของหุบเขาลุ่มแม่น้ำปราฮอวา ทางตะวันออกติดกันกับทิวเขาบูเชจ ความสูงของเมืองจากระดับน้ำทะเลอยู่ที่  เมตรโดยเฉลี่ย

ซีนายาเป็นเมืองตากอากาศที่สำคัญแห่งหนึ่งของโรมาเนีย จากเมืองซีนายามีกระเช้าลอยฟ้าเชื่อมต่อไปยังทิวเขาบูเชจและยังมีทิวเขาบายูเป็นอีกแหล่งท่องเที่ยวสำคัญ ซีนายายังมีทางลาดสกีรวม 16 จุด และทางสำหรับจักรยานไต่เขา 4 เส้นทาง
# แมนสรวง
แมนสรวง เป็นภาพยนตร์ไทยสร้างโดยบีออนคลาวด์ (Be On Cloud) กำกับภาพยนตร์โดย กฤษดา วิทยาขจรเดช ร่วมกับ ชาติชาย เกษนัส และพันพัสสา ธูปเทียน นำแสดงโดย ภาคภูมิ ร่มไทรทอง, ณัฐวิญญ์ วัฒนกิติพัฒน์, อัศวภัทร์ ผลพิบูลย์ และ ธนายุทธ ฐากูรอรรถยา จัดวางและกำกับองค์ประกอบศิลป์โดย นักรบ มูลมานัส มีเพลงประกอบภาพยนตร์ชื่อ "เร้น" โดยวงค็อกเทล 

ภาพยนตร์เปิดตัวใบปิดและทีเซอร์ในเทศกาลภาพยนตร์กาน 2023 ภายใต้การจัดจำหน่ายจากเอ็มพิกเจอส์ (M Pictures) ระหว่างวันที่ 16-24 พฤษภาคม พ.ศ. 2566 ออกฉายโรงภาพยนตร์ทั่วไปเมื่อวันที่ 24 สิงหาคม พ.ศ. 2566 ทำรายได้วันแรก 11 ล้านบาท และทำรายได้ 4 วัน 22.1 ล้านบาท ฉาย 11 วัน รายได้รวม 31.5 ล้านบาท

ภาพยนตร์มีฉากหลังในช่วง พ.ศ. 2393 หรือปลายสมัยรัชกาลที่ 3 แห่งกรุงรัตนโกสินทร์ มีเรื่องราวเกี่ยวกับสถานเริงรมย์ที่มีชื่อเสียงที่ชื่อ "แมนสรวง" เป็นภาพยนตร์ย้อนยุค สืบสวนสอบสวน เขย่าขวัญ

ฉากในการถ่ายทำ แมนสรวง นั้นมีการออกแบบและจัดสร้างขึ้นมาใหม่ บางฉากมีสถานที่ถ่ายทำในจังหวัดพระนครศรีอยุธยา เช่นที่พระราชวังโบราณ อยุธยา วัดพระศรีสรรเพชญ์ วัดธรรมาราม

 ตัวละคร 
 ฉัตร รับบทโดย ภาคภูมิ ร่มไทรทอง
 เขม รับบทโดย ณัฐวิญญ์ วัฒนกิติพัฒน์
 ว่าน รับบทโดย อัศวภัทร์ ผลพิบูลย์
 แม่ทับทิม รับบทโดย นนทกร เฉลิมนัย
 แม่ครูพิกุล รับบทโดย อรอนงค์ ปัญญาวงศ์
 พระยาบดีศร รับบทโดย ประดิษฐ์ ประสาททอง
 พระยาวิเชียรเดช รับบทโดย คานธี วสุวิชย์กิต
 เจ้าสัวเฉิง รับบทโดย ชาติชาย เกษนัส
 ขุนสุทินบริรักษ์ รับบทโดย ศรชัย ฉัตรวิริยะชัย
 เตียง รับบทโดย สายฟ้า ตันธนา
 ฮ้ง รับบทโดย ธนายุทธ ฐากูรอรรถยา
# วิเวก รามสวามี
วิเวก คณปตี รามสวามี [วิ-เวก รา-มะ-สะ-วา-มี] (, ;"Presidential Candidate Vivek Ramaswamy Wants a Second American Revolution" (Vivek Ramaswamy says his own name at 17m17s), Honestly with Bari Weiss, 1 August 2023. เกิด 9 สิงหาคม 1985) เป็นนักการเมืองและนักธุรกิจชาวอเมริกัน ผู้ก่อตั้งบริษัทยา รอยแวนต์ไซแอนซิส ในปี 2014 ในเดือนกุมภาพันธ์ 2023 เขาประกาศตนเป็นผู้ลงสมัครเลือกตั้งตัวแทนพรรครีพับลิกันสำหรับการเลือกตั้งประธานาธิบดี ปี 2024

รามสวามีเริ่มต้นการรณรงค์ของเขาโดยอ้างว่าสหรัฐกำลังอยู่ท่ามกลางวิกฤตการณ์อัตลักษณ์แห่งชาติ (national identity crisis) ซึ่งถูกกระตุ้นโดยสิ่งที่เขาเรียกว่า "ศาสนาฆราวาสใหม่ เช่น ลัทธิโควิด, ลัทธิ[การเปลี่ยนแปลงของ]ภูมิอากาศ และมโนคติเรื่องเพศ" เขายังเป็นผู้วิจารณ์โครงการรัฐบาลสิ่งแวดล้อม สังคม และนิติบุคคล (Environmental, social, and corporate governance; ESG) ในเดือนสิงหาคม 2023 ฟอบส์ ประมาณความมั่งคั่งรวมของรามสวามีอยู่ที่มากกว่า 950 ล้านดอลล่าร์สหรัฐ โดยความมั่งคั่งของเขามาจากธุรกิจในสายเทคโนโลยีชีวภาพและการเงิน

จุดยืนทางการเมือง
แม้ว่าทั้งรามสวามีและทรัมป์จะลงแข่งกันในการเสนอชื่อของพรรครีพับลิกัน ปี 2024 กระนั้น รามสวามีได้แสดงออกอย่างเปิดเผยว่าตนสนับสนุนทรัมป์ รามสวามีปรณามกรณีการโจมตีอาคารนิติบัญญัติเมื่อ 6 มกราคม แต่ก็วิจารณ์ว่าการที่สื่อสังคมต่าง ๆ ปิดบัญชีของทรัมป์ก็เป็นการละเมิดแปรญัติที่หนึ่งของรัฐธรรมนูญ ในปี 2023 หลังทรัมป์ถูกดำเนินคดีความผิดอาชญากรรมระดับชาติ รามสวามีได้รณรงค์สนับสนุนเขาทันที รวมถึงให้คำมั่นสัญญาว่าหากตนได้รับเลือกเป็นประธานาธิบดี ตนจะนิรโทษกรรมให้แก่ทรัมป์ นอกจากนี้ ยังสัญญาว่าจะนิรโทษกรรมให้แก่ทั้งจูเลียน แอสซาญ, รอสส์ อูลบริชต์ และ เอ็ดเวิร์ด สนอว์เดิน ด้วย เขาเคยเสนอว่าอาจจะเลือกรอเบิร์ด เอฟ. เคนเนดี จูเนียร์ เป็นคู่ลงเลือกตั้งด้วย

รามสวามีต่อต้านการทำแท้ง และเรียกว่าการทำแท้งเป็น "ฆาตกรรม" เขาสนับสนุนกฎหมายห้ามการทำแท้งหลังอายุครรภ์พ้นหกสัปดาห์ในระดับรัฐ ภายใต้ข้อยกเว้นคือการตั้งครรภ์จากการถูกข่มขืน, มีเพศสสัมพันธ์ในสายเลือด และกรณีที่อาจเป็นอันตรายต่อมารดา กระนั้นเขาไม่เห็นด้วยกับการออกกฎนี้ในระดับชาติ เขาเคยเรียกกลุ่มการเคลื่อนไหวของบุคคลที่มีความหลากหลายทางเพศว่าเป็น "ลัทธิ" (cult) เขาได้กล่าวผ่านทางโฆษกว่าเขาเชื่อว่าการแต่งงานของคนเพศเดียวกันนั้น "มีแบบอย่าง" (settled precedent) กระนั้น เขาสนับสนุนการจำกัดสิทธิ์คนข้ามเพศโดยกว้าง และยังเคยใช้สำนวนต่อต้านกลุ่มคนข้ามเพศ 

รามสวามีสนับสนุนการเพิ่มอายุผู้มีสิทธิ์เลือกตั้งขึ้นเป็น 25 ปี ข้อเสนอดังกล่าวจะต้องยกเลิกการแปรญัติที่ 26 ในรัฐธรรมนูญแห่งสหรัฐ ข้อเสนอนี้จะตัดสิทธิ์ผู้มีสิทธิ์เลือกตั้งในสหรัฐไปพอสมควร ผู้มาลงคะแนนเสียงเกือบ 9% ในการเลือกตั้งทั่วไปเมื่อปี 2020 มีอายุต่ำกว่า 25 ปี นอกจากนี้ เขายังเคยกล่าวว่าเขาต้องการที่จะยกเลิกสถานะพลเมืองสหรัฐสำหรับผู้ที่เกิดในสหรัฐ รวมถึงเสนอว่าจะยินยอมให้ผู้ที่มีอายุ 18 ถึง 24 ปี สามารถลงคะแนนเสียงได้หากเข้ารับราชการทหาร, ทำงานเป็นน้าหน้าที่หน่วยแผชิญด่านแรก (first responders) หรือต้องสอบผ่านการทดสอบพลเมืองสำหรับผู้จะได้รับสัญชาติสหรัฐ เขายังสนับสนุนการจัดให้วันเลือกตั้งเป็นวันหยุดราชการ แต่ให้วันจูนทีนธ์หลุดจากการเป็นวันหยุดราชการ เขาเคยกล่าวถึงวาระการระลึกจูนทีนธ์ในฐานะวันหยุดราชการว่าเป็นวันหยุดที่ "ไร้ผระโยชน์" และ "ซ้ำซ้อน"
# การจำแนกแบบฟรีกแมน
การจำแนกแบบฟรีกแมน  เป็นระบบการจัดหมวดหมู่การแตกของกระดูกแบบคอลลีส ในระบบฟรีกแมนประกอบไปด้วยกระดูกหักสี่ชนิด

การจำแนก
แม้จะมีการใช้การจำแนกแบบฟรีกแมนกันตามธรรมเนียม แต่ในเชิงการรักษา การจำแนกนี้ไม่ได้มีส่วนช่วยโดยตรง ในระบบการจำแนกแบบฟรีกแมน ประกอบไปด้วย:

 การแตกของกระดูกเรเดียส การแตกของกระดูกอัลนาร์ ไม่มี มี นอกข้อ I II ในข้อ, โดนข้อเรดิโอคาร์พัล (radiocarpal) III IV ในข้อ, โดนข้อเรดิโออัลนาร์ส่วนปลาย (distal radio-ulnar joint) V VI ในข้อ, โดนทั้งข้อเรดิโอคาร์พัลและเรดิโออัลนาร์ส่วนปลาย VII VIII

ดูเพิ่ม
 การจำแนกแบบการ์ตแลนด์และเวอร์ลีย์
 การจำแนกแบบลินด์สเตริม
 การจำแนกแบบนิสเซิน-ลาย
 การจำแนกแบบออลเดอร์